वहां उपस्थित प्रदेश सरकार के प्रतिनिधि पंचायत राजमंत्री बलराम सिंह यादव, डीएम प्रभु एन सिंह, अब्दुल मालिक अंसारी, फारुख अंसारी, विधायक सिबगतुल्लाह अंसारी, मंसूर अंसारी, तन्नू अंसारी, विद्यालय के प्रधानाचार्य आलोक कुमार श्रीवास्तव, मिसबाहुद्दीन अहमद, ताहिर फरीदी ने उन्हें बुके देकर उनका खैरमकदम किया। 2:35 पर श्री अंसारी मंच पर पहुंचे और उपस्थित लोगों का अभिवादन स्वीकार करने के बाद मंच पर डा. मुख्तार अहमद अंसारी के चित्र का अनावरण करने के बाद माल्यार्पण कर उन्हें श्रद्धासुमन अर्पित किया। कार्यक्रम में देर से पहुंचने के कारण संचालक पूर्व सांसद अफजाल अंसारी ने सभी की तरफ से उनका स्वागत करते हुए सीधे उन्हें संबोधित करने के लिए आमंत्रित किया। 2:43 पर उन्होंने अपना संबोधन शुरू और किया 3:00 बजे भाषण समाप्त कर वे मंच से उतर गए। लोगों से मिलते हुए 3:05 पर वह वहां से चल दिए। 3:10 पर वे कालीबाग कब्रिस्तान पहुंचे और अपने पिता अब्दुल अजीज अंसारी की कब्र पर फातेहा पढ़ा। 3:20 पर अपने पैतृक आवास पहुंचे और वहां दोपहर का भोजन एवं परिजनों से मिलने के बाद 3:52 पर उनका काफिला मंडी समिति में बने हेलीपैड के लिए रवाना हुआ। 4:12 पर वे हेलीकाप्टर से बाबतपुर हवाई पट्टी के लिए प्रस्थान कर गए।